Държавен вестник, бр. 83, 2008 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  83
(2) В случаите на отказ за изплащане на
финансовата помощ ползвателят не може да
подаде друга заявка за плащане за същата ин-
вестиция.
Раздел II
Условия за изпълнението на дейностите по
проекта и контрол
Чл. 37. (1) Одобреният проект се изпълнява
в срок до 24 месеца, считано от датата на под-
писването на договора за отпускане на финан-
совата помощ с РА.
(2) Всички процедури за избор на изпълни-
тел за дейности, включени в заявлението и одоб-
рени за изпълнение по проекта с изключение
на разходите по чл. 20, ал. 1, т. 3, буква “а”, се
провеждат след сключване на договора за от-
пускане на финансовата помощ. Ползвателите
по чл. 3, ал. 2 провеждат процедурите в съот-
ветствие със ЗОП или НВМОП.
Чл. 38. (1) В срок 10 работни дни след сключ-
ване на договорите с избраните изпълнители
на доставка и/или на строителство и/или на
услуга по съответната процедура ползвателят
на финансовото подпомагане е длъжен да
представи пред РА документите, информаци-
ята за настъпили промени в графика, стой-
ността на дейностите по проекта съгласно
приложение № 8.
(2) Ползвателят на финансовота помощ за-
почва изпълнение на дейностите по проекта след
одобрение от страна на РА на настъпилите про-
мени в графика и стойността на дейностите по
проекта, настъпили вследствие на избора на
изпълнител по ал. 1.
Чл. 39. (1) Ползвателят може да подаде ис-
кане за промяна на договора за отпускане на
финансова помощ в РА не по-късно от два ме-
сеца преди изтичане на срока на договора. Към
искането се прилагат доказателствата, необ-
ходими за преценката на основателността на
искането.
(2) Не се допуска изменение и/или допълне-
ние на договора за отпускане на финансова
помощ, което:
1. засяга основната цел на дейността и/или
променя предназначението на инвестицията
съгласно одобрения проект;
2. води до несъответствие с целите, дейнос-
тите, изискванията и критериите за оценка,
определени в тази наредба;
3. води до увеличение на стойността на дого-
ворената финансова помощ.
(3) Ползвателят на помощта може да поис-
ка удължаване на срока по договора до срока по
чл. 37, ал. 1.
(4) В срок до един месец от подаването на
искането за промяна РА приема или отхвърля
исканата промяна.
Чл. 40. (1) Ползвателят на помощта е длъ-
жен да води всички финансови операции, свър-
зани с подпомаганите дейности, отделно в сче-
товодната си система или като използва счето-
водни сметки с подходящи номера.
(2) Ползвателят е длъжен да организира
подробна счетоводна отчетност, която да е дос-
татъчна за установяване и проследяване на
възстановим и невъзстановим ДДС по всеки
договор (проект, дейност).
(3) Ползвателят на помощта е длъжен да
съхранява всички документи, свързани с под-
помаганите дейности, за срок 5 г. след сключ-
ване на договора за отпускане на финансовата
помощ.
Чл. 41. (1) За срок 5 г. след сключване на
договора за отпускане на финансова помощ
ползвателят на помощта е длъжен да:
1. използва подобрените/реконструирани/
изградени или придобитите въз основа на одоб-
рения проект активи по предназначение;
2. не прехвърля правото на собственост и не
преотстъпва правото на ползване върху акти-
вите, предмет на подпомагане, под каквато и да
е форма с изключение на случаите, когато това
се изисква по закон;
3. не променя местоположението на подпо-
могнатите активи, които са трайно прикрепени
към земята, сгради или помещения;
4. не променя местоположението на под-
помогнатите движими активи извън терито-
рията на общината, в която се извършва ин-
вестицията;
5. не преустановява подпомогнатата дейност
поради други причини освен изменящите се
сезонни условия.
(2) Изискването по ал. 1, т. 1 и 2 не се прила-
га при подмяната на оборудване с изтекъл амор-
тизационен срок. Подмяната с новото оборуд-
ване се осъществява след одобрение на РА.
Чл. 42. (1) Ползвателите на помощта са
длъжни да сключат и да поддържат валидна
застраховка на имуществото, предмет на под-
помагане, срещу рисковете, посочени в дого-
вора за отпускане на финансовата помощ, за
срока от подаване на заявка за плащане до
изтичане на срока по чл. 41, ал. 1, като са длъж-
ни да подновяват застрахователните полици
ежегодно.
(2) Договорът за застраховка следва да бъде
сключен с уговорка в полза на РА, както следва:
1. при тотална щета на застрахованото иму-
щество в резултат на събитие, покрито по усло-
вията на договора за застраховка, застрахова-
телят изплаща обезщетението на РА;
2. при частично погиване на застрахованото
имущество обезщетението се изплаща на полз-
вателя на помощта.
(3) Със сумата на застрахователното обез-
щетение, когато същото се изплаща на РА, се
намалява размерът на задължението на полз-
вателя на помощта към РА.
(4) При настъпване на частична щета полз-
вателят на помощта е длъжен да възстанови
подпомогнатия актив.